Brad Moran
Brad Moran (s. 20. maaliskuuta 1979 Abbotsford, Brittiläinen Kolumbia, Kanada) on kanadalainen jääkiekkoilija, joka pelaa Iso-Britannian EIHL-liigan Nottingham Panthersissa. Hän toimii joukkueen kapteenina. Moran on pelipaikaltaan keskushyökkääjä, mutta hän osaa pelata myös laidassa. Eliteprospects.com -sivuston Ulf Anderssonin mukaan Moranin vahvuuksiin kuuluu pelikäsitys ja aggressiivisuus. Hänellä on sekä hyvän pelin- että maalintekijän ominaisuuksia. Moranilla on kuitenkin puutteita koossa ja luistelussa. Moran on pelannut urallaan myös kahdeksan NHL-ottelua. Hän on aiemmin Euroopassa pelannut myös Sveitsissä, Ruotsissa, Suomessa ja Itävallassa.
Josh Gad
Joshua Ilan ”Josh” Gad (s. 23. helmikuuta 1981 Hollywood, Florida) on yhdysvaltalainen näyttelijä, joka on näytellyt elokuvissa, televisiossa ja teatterissa. Hänet tunnetaan muun muassa Arnold Cunninghamin roolista Broadway-musikaalissa "The Book of Mormon", Olaf-lumiukon ääniroolista elokuvassa "Frozen – huurteinen seikkailu" sekä Ryan Churchina televisiosarjassa "Takaisin ruutuun". Gad on esiintynyt useissa muissakin televisiosarjoissa, kuten "Teho-osasto", "Moderni perhe", "Num3rot" ja "Kolme miestä ja tyttö".